05/08/2009 | Administración LocalMunicipal
O Pino
Persoal

ANUNCIO De conformidade coa resolución de Alcaldía pola que se aproba a oferta de emprego público do Concello de O Pino, para o ano 2009, esta Alcaldía en uso das facultades que lle outorga a lexislación de réxime local, dispón: Convocar proceso selectivo para cubrir a praza de arquitecto do Concello de O Pino de conformidade coas seguintes bases: Esta convocatoria ten por obxecto a selección para a provisión en propiedade dunha praza vacante na plantilla de persoal funcionario incluida na oferta de emprego público do ano 2009, mediante o sistema de acceso libre por oposición. A praza convocada está dotada coas retribucións establecidas no orzamento municipal do ano 2009.1) Para seren admitidos neste proceso selectivo os aspirantes deberán reunir os seguintes requisitos: 1 Ser español 2 Os nacionais dos demais estados membros da Unión Europea poderán acceder en idénticas condicións cos españois a aqueles sectores da función pública que, segundo o dereito comunitario, sexa de aplicación a libre circulación de traballadores.3 Ter cumplidos os dezaseis anos de idade e non exceder da idade máxima de xubilación forzosa 4 Estar en posesión do título esixible á praza convocada, a saber ser licenciado en arquitectura 5 Ter capacidade funcional para o desempeño das tarefas 6 Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, ou para exercer funcións similares ás que desempeñaban. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público.1) Todos os requisitos esixidos no apartado anterior deberán posuilos os aspirantes ao día que remate o prazo para presentar as solicitudes e conservalos, polo menos, ata a data do seu nomeamento 1) As persoas que desexen tomar parte na proba selectiva convocada deberán facelo constar mediante unha instancia dirixida ao Tibisay Kevin David Enjamio India. A instancia conterá polo menos, os datos persoais do solicitante co seu enderezo e a denominación da praza convocada á que opta, e na que manifesten reunir todos e cada un dos requisitos establecidos na base 2.2) O prazo para presentar as solicitudes será de 20 días naturais contados a partir do día seguinte ao da publicación do anuncio da convocatoria no Boletín Oficial do Estado.3) A presentación de solicitudes poderá facerse ben no Rexistro Xeral do Concello de O Pino, ben en calquera das formas establecidas no art.38.4 da Lei 30/1992 de Réxime Xurídico das Administracións Públicas e do Procedemento Administrativo Común.4) Os aspirantes con algunha discapacidade deberán indicalo na súa solicitude e, no seu caso, solicitarán posibles adaptacións de tempo e de medios para realizar os exercicios nos que a adaptación fose necesaria.5) A solicitude acompañarase: 1 Fotocopia do DNI 2 Fotocopia do título esixido para acceso a esta praza 3 Declaración responsable de non atoparse nalgunha das causas de incapacidade ou incompatibilidade establecidas na lexislación reguladora da función pública.4 Acreditación de ter pagado os dereitos de exame Se calquera instancia presentase defecto subsanable, requerirase ao interesado para que no termo de dez días soltos subsane a deficiencia ou acompañe os documentos preceptivos e se lle advertirá que se non o fai procederase ao arquivo da súa instancia. Será requisito necesario para participar nestas probas selectivas aboar dentro do prazo de presentación de instancias os dereitos de exame, que poderán satisfacer directamente na tesourería do Concello, ou ben mediante xiro postal, telegráfico ou transferencia bancaria ao Concello de O Pino (CAIXA GALICIA 2091-0337-81-3110000078). De non realizarse o pagamento directamente na tesourería municipal, o solicitante fará constar na súa instancia a data do xiro ou da transferencia e o número de resgardo. O aspirante para poder participar no procedemento selectivo convocado deberá aboar en concepto de dereitos de exame a cantidade de 6 €. En ningún caso a mera presentación e o pagamento dos dereitos de exame suporá sustituir o trámite de presentación en tempo e forma da solicitude. Os dereitos de exame reintegraránselle aos interesados que sexan excluídos definitivamente da lista de admitidos.1) Finalizado o prazo dos vinte días fixado para presentar as solicitudes o Concello de O Pino dictará resolución no prazo máximo dun mes, declarando aprobada a lista de admitidos e excluidos con especificación no seu caso, dos motivos de exclusión que se publicará no BOP e no taboleiro de edictos do Concello de O Pino.2) Os aspirantes excluídos disporán dun prazo de dez días, contados a partir do seguinte ao da publicación da resolución, para poder enmendar, no seu caso, o defecto que motivase a exclusión. No suposto de producirse reclamacións deberá dictarse unha nova resolución estimándoas ou desestimándoas coa publicación da lista definitiva no BOP e no taboleiro de edictos.3) Contra a resolución do Alcalde-Presidente aprobatoria da lista definitiva, poderase interpoñer un recurso potestativo de reposición ante o mesmo órgano que o dictou, no prazo dun mes a partir do día seguinte o desta notificación ( arts 107 e 117 da Lei 30/1992 LRXAP-PAC) ou ben un recurso contencioso-administrativo perante o xulgado do contencioso-administrativo de A Coruña, segundo o art.46 da Lei 29/98 de 13 de xullo reguladora da xurisdicción contenciosa-administrativa.4) Coa publicación da lista definitiva de admitidos, sinalarase o día, hora e lugar de inicio das probas, así como a composición do tribunal cualificador.1) Os membros do Tribunal cualificador da proba selectiva convocada serán designados polo Alcalde-Presidente segundo o disposto no Decreto Legislativo 1/2008 de 13 de marzo polo que se aproba o texto refundido da lei da función pública de Galicia.2) O Tribunal cualificador estará integrado por cinco membros titulares e cinco suplentes sendo a súa composición a seguinte: Presidente – Secretaria-Interventora do Concello ou funcionario de carreira de Administración Local do grupo A1. Secretario – Un funcionario con habilitación de carácter estatal ou un funcionario de carreira de Administración Local do grupo A1. Vogais – - Un funcionario con habilitación de carácter estatal ou un funcionario de carreira do grupo A1 - Un arquitecto de categoría superior funcionario de carreira. - Un funcionario con habilitación de carácter nacional ou un funcionario de carreira de Administración Local do grupo A1.1) De conformidade co art.34 da Lei da Función Pública de Galicia os tribunais que xulguen as probas selectivas non poderán estar compostos maioritariamente por persoal funcionario dos corpos ou escalas de que se trate. Ningunha persoa integrante terá a titulación inferior a esixida para a admisión ás probas. Na súa composición debe atenderse ao art.36 da lei 7/2004 de 16 de xullo para a igualdade de mulleres e homes.2) O Tribunal poderá dispoñer a incorporación aos seus traballos de asesores especialistas, con voz e sen voto, cando a natureza ou as circunstancias dalgunha das probas así o aconselle, limitándose os asesores a presentar a súa colaboración nas súas especialidades técnicas.3) A Presidencia, antes de que teña lugar cada unha das probas e xuntamente coa lista de admitidos, publicará no BOP e no taboleiro de edictos do Concello a resolución pola que se nomean os membros titulares e suplentes e do tribunal cualificador.4) Os membros do Tribunal deberán absterse de intervir, comunicándolle ao Sr. Alcalde-Presidente cando concurra neles algunha das circunstancias previstas no art.28 da lei 30/1992 de RXAP-PAC, así como cando tiñesen realizado tarefas de preparación de aspirantes durante os cinco anos anteriores á publicación desta convocatoria. Así mesmo os aspirantes poderán recusar aos membros do Tribunal cando concurran neles algunha das circunstancias previstas para a abstención e de conformidade co establecido no art.29 da lei 30/1992 de 26 de novembro.5) O Tribunal cualificador deberá constituirse na data que designe o Presidente, entendéndose válidamente constituido cando asista a maioría absoluta dos membros titulares ou suplentes. Na sesión constitutiva adoptaranse as decisións pertinentes para o correcto desenvolvemento das probas selectivas.6) A partir da sesión de constitución do Tribunal para actuar válidamente, requerirá a presencia da maioría absoluta dos seus membros titulares ou suplentes, e axustará as súas actuacións en todo momento ao disposto n lei 30/1992 de RXAP-PAC e as bases reguladoras desta convocatoria.7) Adoptará as súas decisións por maioría e a él lle corresponderá dilucidar as cuestións plantexadas durante o desenvolvemento do proceso selectivo, calificar as probas selectivas e aplicar os baremos correspondentes. O procedemento de selección en fase de oposición consistirá en probas de coñecemento xerais ou específicos teóricos e prácticos, así como un test segundo a naturaza e as funcións do posto de traballo ue vai desempeñar, no seu caso, o aspirante aprobado, coa finalidade de asegurar a obxectividade e a racionalidade do proceso selectivo. Constará de tres ejercicios de carácter obligatorio e eliminatorio que se desenvolverán do seguinte xeito: Consistirá en respostar por escrito a un test de 60 preguntas, máis cinco adicionais de reserva, con catro respostas alternativas e so unha correcta, no prazo máximo de 60 minutos, relacionadas co contido da primeira parte do programa anexo. Este primeiro exercicio valorarase de 0 a 20 puntos sendo necesario obter un total de 10 puntos para superalo. A) Consistirá na realización dun suposto práctico (de entre dous elexidos o chou polo tribunal) durante un tempo máximo de 45 minutos referente á segunda parte do programa anexo relacionado cas materias e tarefas propias da praza convocada. Valorarase a concreción e claridade no plantexamento. Este segundo exercicio valorarase de 0 a 10 puntos, sendo necesario obter un total de 5 puntos para superalo. B) Consistirá na exposición escrita de dous temas a elexir entre catro propostos polo Tribunal nun tempo máximo de 60 minutos. Versarán sobre as materias da parte específica do temario (II PARTE - PARTE A E B). Este exercicio valorarase de 0 a 10 puntos sendo necesario obter un total de 5 ptos para superalo. Consistirá na traducción directa ao idioma galego sen axuda de diccionario dun texto en castelán elexido polo Tribunal nun tempo máximo de 30 minutos. Valorarase de 0 a 10 puntos.1) A Alcaldía determinará mediante resolución a data e hora na que deberá constituirse o Tribunal así como o día e hora para o comezo do primeiro exercicio das probas selectivas convocadas, xuntamente coa lista de admitidos e a composición do Tribunal, a cal se publicará no BOP e no taboleiro de edictos do Concello. As restantes convocatorias para os seguintes exercicios e probas serán serán realizadas polo Presidente do Tribunal e se publicarán únicamente no taboleiro de edictos do Concello.2) Os aspirantes serán convocados para cada exercicio en chamamento único, perderán o seu dereito os opositores que non comparezan cando se realice, agás nos casos debidamente xustificados que serán resoltos de xeito motivado polo Tribunal.3) Entre o remate dun exame e o inicio da seguinte proba deberá mediar como mínimo un prazo de 48 horas.4) Os aspirantes deberán presentarse para a realización de cada exercicio provistos do DNI ou documento fidedigno acreditativo da súa personalidade a xuizo do Tribunal, así como dos medios materiais axeitados e necesarios para a práctica dos mesmos.5) A orde de actuación dos opositores para a realización daqueles exercicios que non podan facerse de forma simultánea determinarase polo Tribunal antes o inicio da primeira proba que non poda realizarse de forma simultánea e se fará constar na correspondente convocatoria para o exercicio correspondente.6) Concluído cada un dos exercicios da oposición correspondente, o Tribunal fará pública no taboleiro de edictos do Concello a relación de aspirantes que o superasen coa indicación de puntuación obtida. Os opositores non incluídos na lista terán consideración de non aptos. A puntuación final dos aspirantes determinarase pola suma das puntuacións obtidas en cada un dos exercicios. O tribunal cualificador, unha vez rematadas tódalas probas, deberá propoñer a un único aspirante á praza, sendo nulas de pleno dereito calquera outra proposta que contraveña o establecido. O Tribunal deberá propoñer o nomeamento do aspirante que maior puntuación teña obtido, trala suma de tódalas probas. No suposto de empate nas puntuacións totais finais de dous ou más aspirantes, este resolverase tendo en conta a maior puntuación obtida no primeiro exercicio e se esto non fose suficiente, pola puntuación obtida nos sucesivos exercicios ata que o empate se resolva. De persistir o empate este resolverase por sorteo. Por orde do Sr. Alcalde elevarase a definitiva a proposta do Tribunal dos aspirantes que superaron o proceso selectivo que se publicará no taboleiro de edictos e que comunicarase ao aspirante seleccionado. Dende a súa comunicación ao interesado computarase o prazo de vinte días para que os ditos aspirantes presenten no Concello os seguintes documentos: a) DNI mediante fotocopia compulsada por ambos lados b) Fotocopia debidamente compulsada do título académico esixido para o ingreso ou acreditación de ter aboado os dereitos para a súa expedición c) Certificado médico oficial acreditativo de non padecer enfermidade ou defecto físico que lle imposibilite para o desempeño das funcións do posto de traballo. d) Declaración xurada de non ter sido separado do servizo das administracións públicas e non estar incurso nalgunha das causas de incapacidade ou incopatibilidade determinadas na lexislación vixente, nin atoparse inhabilitado para o exercicio das funcións públicas. e) Documentos orixinais dos presentados mediante fotocopia simple xunto coa instancia para tomar parte no proceso selectivo. Quen non presentase a documentación sinalada anteriormente dentro do prazo fixado, agás causa de forza maior, non poderá ser nomeado para a praza convocada, nin tampouco se do exame da documentación se deducise que carece dalgúns requisitos. O aspirante aprobado que tivese a condición de funcionario público estará exento de xustificar as condicións e os requisitos xa acreditados para obter o seu anterior nomeamento, debendo presentar soamente unha certificación acreditativa da súa condición de funcionario e demáis circunstancias que consten no seu expediente persoal, así como a xustificación dos requisitos específicos esixidos para o acceso. As bases xerais desta convocatoria vencellarán á Administración Municipal, ó Tribunal cualificador e ós aspirantes que participen neste proceso selectivo convocado. O Tribunal deste proceso selectivo queda facultado para interpretar as bases da convocatoria, así como para resolver cantas dúbidas e incidencias presente a súa aplicación e poderá adoptar os acordos necesarios procurando a boa orde e desenvolvemento do proceso selectivo. A presente convocatoria, as bases que regulan e tódolos actos administrativos que se deriven destas, así como as actuacións do Tribunal de calificación, poderán ser impugnadas polos interesados na forma prevista legalmente na vixente Lei 30/1992 de 26 de novembro de RXAP-PAC. No no previsto nas presentes bases será de aplicación a lexislación básica estatal en materia de selección de persoal e a lexislación autonómica de desenvolvemento da mesma. PRIMEIRA PARTE Tema 1 – A Constitución Española de 1978. Principios xerais. A reforma constitucional Tema 2 – Dereitos e deberes fundamentais dos españois Tema 3 – A Coroa – O Goberno e a Administración do Estado Tema 4 – O poder lexislativo. O defensor do pobo – O Tribunal de Contas Tema 5 – O Poder xudicial. O Consello xeral do poder xudicial. O Tribunal Constitucional Tema 6 – A organización territorial do Estado – Administracións territoriais. Administración institucional. Tema 7 – O estatuto de autonomía. O seu significado. O Parlamento de Galicia. A Administración autonómica de Galicia. A organización e a súa estructura básica. Tema 8 – O Réxime Local español. Principios constitucionais e regulación xurídica. Tema 9 – O municipio: concepto e elementos. Alteración dos termos municipais. A población municipal. O Padrón de habitantes Tema 10.- A provincia. Organización e competencias. Réximes especiais. Entidades locais de ámbito inferior ao municipio. As comarcas, as mancomunidades, as áreas metropolitanas. Tema 11 – As fontes do dereito administrativo Tema 12 – O acto administrativo: concepto, clases e elementos; requisitos dos actos administrativos. Eficacia dos actos administrativos. Nulidade e anulabilidade. O silencio administrativo e a obriga de resolver. Tema 13 – O procedemento administrativo común – Fases do procedemento: iniciación, ordenación, instrucción e finalización. Notificacións e comunicacións. Prazos administrativos. Tema 14 – A revisión de oficio dos actos administrativos. Recursos administrativos, ordinarios e extraordinarios. A xurisdicción contencioso-administrativa. Tema 15 – O administrado; concepto e clases. O dereito dos cidadáns Tema 16 – A potestade sancionadora da administración –Principios e procedemento – a potestade sancionadora local Tema 17 – A responsabilidade das administracións Públicas Tema 18 – Réxime xurídico dos contratos das Administracións Públicas – Clases de contratos administrativos – A selección do contratista Tema 19 – A organización municipal – órganos necesarios e competencias – Réxime das delegacións – organos complementarios – Grupos políticos. Tema 20 – O réxime de sesións e acordos dos órganos colegiados locais – Clases de sesións.- requisitos e procedemento de constitución e celebración de sesións – actas e certificacións – Tema 21 - Os bens das entidades locais. Clases, réxime xurídico dos bens dos entes locais. Tema 22 – Subvencións públicas – Réxime Xurídico – Lei Xeral de Subvencións Tema 23 – O estatuto básico da función pública Tema 24 – Dereitos e deberes dos funcionarios públicos locais. Responsabilidade. Réxime disciplinario Tema 25 – O persoal ao servizo das corporacións locais: réxime xurídico, clases, planificación, selección e provisión de postos de traballo. Tema 26 – As facendas locais - Clasificación dos recursos - Tema 27 - As facendas locais. Os tributos, taxas e contribucións especiais - As ordenanzas fiscais Tema 28 - O orzamento das entidades locais - A Conta Xeral Tema 29 – A Lei de Administración Local de Galicia Tema 30 – O Regulamento Orgánico Municipal do Concello de O Pino Tema 31 – A lei da Función Pública de Galicia SEGUNDA PARTE PARTE A 1.- Aspectos xerais da evolución do urbanismo en España. A distribución de competencias en materia de urbanismo a partir da CE de 1978. Lexislación estatal e autonómica. A sentenza do Tribunal Constitucional 61/1997 2.- A lei 8/2007 de 28 de maio do solo. Aspectos xerais e novidades.3.- O estatuto legal do solo. A relación existente entre a lei 8/2007 de 28 de maio do solo e a lei 9/2002 de 30 de decembro de ordenación urbanística e de protección do medio rural de Galicia.4.- A expropiación forzosa e a responsabilidade patrimonial no ámbito urbanístico. Os supostos indemnizatorios.5.- A lei 9/2002 de 30 de decembro de ordenación urbanística e de protección do medio rural de Galicia e a súa modificación pola lei 15/2004: exposición de motivos e obxectivos 6.- Instrumentos da ordenación do territorio. O planeamento urbanístico de carácter supramunicipal.7.- A lei 9/2002. O solo urbano. Criterios de clasificación - Categorías, réxime xurídico, ordenación urbanística do solo. Réxime transitorio.8.- A lei 9/2002 - O solo urbanizable - criterios de clasificación - categorías, réxime xurídico, ordenación urbanística do solo - réxime transitorio.9.- A lei 9/2002 - O solo de núcleo rural. Concepto de núcleo. Réxime xurídico. Condicións das edificacións - réxime transitorio.10.- A lei 9/2002 - O solo rústico - categorías - réxime xurídico condicións de uso- réxime transitorio- 11.- A lei 9/2002 - Os instrumentos de planeamento xeral, as normas subsidiarias e os plans xerais.12.- A lei 9/2002 - O planeamento de desenvolvemento - instrumentos, obxecto determinacións e documentación.13.- A lei 9/2002. Elaboración e aprobación dos instrumentos de ordenación - actos preparatorios - iniciatica e colaboración no planeamento - formulación, procedemento, prazos, efectos.14.- A lei 9/2002 - Vixencia modificación e revisión dos plans - Normas de aplicación directa, adaptación ao ambiente, altura das edificacións e protección das vías de circulación.15.- Distribución de beneficios e cargas - as áreas de reparto. O aproveitamento tipo - os instrumentos para a distribución de cargas e beneficios nas distintas clases de solo da lei 9/2002 de ordenación urbanística e protección do medio rural de Galicia.16.- Execución dos plans de ordenación na lei 9/2002 de ordenación urbanística - finalidade, competencias e orzamentos da execución - polígonos - procedemento para a súa delimitación - actuacións illadas.17.- Sistemas de actuación na lei 9/2002 de ordenación urbanística e protección do medio rural de Galicia. Clases de sistemas - eleccións do sistema - procedemento para a súa determinación, cumprimento das previsións.18.- Polígonos con exceso de aproveitamento real. Polígonos con aproveitamento real inferior ao susceptible de apropación - compensación de cargas - distribución xusta de cargas e beneficios. Gastos de urbanización.- 19.- Sistema de compensación na lei 9/2002 de ordenación urbanística e protección do medio rural de Galicia - determinacións xerais - Incorporación de propietarios á xunta de compensación - Xunta de compensación e transmisión de terreos - responsabilidade dos seus membros - Procedemento abreviado - substitución do sistema.20.- Sistema de cooperación na lei 9/2002 (LOUGA) - Determinacións xerais - Gastos de urbanización - Colaboración dos propietarios 21.- Sistema de expropiación na Lei 9/2002 (LOUGA) - Determinacións xerais - Formas de xestión - Prezo xusto - Taxación conxunta - Obtención de terreos de sistemas xerais e dotacións públicas - A ocupación directa.22.- Sistema de concerto - Sistema de concesión de obra urbanizadora - Instrumentos de execución dos plans en solos de núcleo rural.23.- Instrumentos de Intervención no mercado do solo. Patrimonios públicos do solo - Dereito de superficie - Dereitos de tanteo e retracto.24.- Intervención na edificación e no uso do solo na lei 9/2002 de ordenación urbanística e protección do medio rural de Galicia. Actos suxeitos a licencia. Actos promovidos polas Administracións Públicas. Prazos de edificación. Modificación. Supostos de incumprimento. Caducidade das licencias - Revisión de licencias e ordes de execución.25.- Deber de conservación e ruina - A declaración de ruina 26.- Inspección Técnica dos edificios. Procedemento - Rexistro de edificacións - patoloxías da edificación máis frecuentes.27.- Derrubes, demolicións, tipos, causas e medidas correctoras - o proxecto de derrube 28.- As parcelacións urbanísticas, indivisibilidade, réxime das parcelacións 29.- Disciplina urbanística. Obras sen licencia en curso de execución, obras terminadas sen licencia. Outros actos sen licencia - suspensión de licencias - Protección da legalidade urbanística en solo protexido, zonas verdes, espazos libres, dotacións, equipamentos e outras medidas complementarias.30.- Infraccións e sancións.- Definición das infraccións urbanísticas. Tipificación. Prescrición. Persoas responsables. Regras para determinar a contía das sancións. Órganis competentes. Procedemento sancionador.31.- Os convenios urbanísticos - Concepto, alcance e natureza. Obxecto, clases e procedemento 32.- O réxime transitorio da lei 9/2002 de ordenación urbanística e de protección do medio rural de Galicia 33.- A reparcelación - Normas xerais. Tipos contido.- procedemento. Efectos da normalización de predios - as transferencias de aproveitamento urbanístico. PARTE B 34.- Xeografía do Concello de O Pino - Situación - Orografía - Xeoloxía e Hidroloxía - Vexetación - Climatoloxía - División do territorio en parroquias - Poboación - Coñecemento xeral.35.- Economía de O Pino - Sectores económicos - Actividade comercial e industrial.- Renda familiar e vivendas - Historia de O Pino - Patrimonio Cultural e Histórico - Arquitectura relixiosa, popular e civil.36.- O Plan Xeral do Concello de O Pino 37.- O Camiño de Santiago - A lei Xeral de Patrimonio - A lei de protección dos camiños de Santiago 38.- A Resolución de 1992 de delimitación do Camiño Francés de Santiago e o seu territorio histórico.39.- Ordenanza de limpeza e ornato público do Concello de O Pino 40.- Ordenanza reguladora das antenas de telefonía móvil no Concello de O Pino 41.- Accesibilidade e supresión de barreiras arquitectónicas. A lei 8/97 de 20 de agosto. Regulamento de eliminación de barreiras, medidas mínimas sobre accesibilidade nos edificios 42.- Decreto 35/2000 - Regulamento para o desenvolvemento e execución da lei de accesibilidade 43.- Condicións mínimas de habitabilidade- Decreto 311/1992 sobre a supresión de cédula de habitabilidade.44.- Decreto 262/07 das normas do hábitat galego 45.- A lei de ordenación da edificación - Disposicións xerais - esixencias técnicas e administrativas da edificación - Os axentes da edificación - responsabilidade e garantías 46.- Disposicións mínimas de seguridade e saúde nas obras de construcción - Real Decreto 1627/97 estudo de seguridade e saúde e estudo básico de seguridade e saúde 47.- Decreto 133/2008 de 12 de xuño de avaliación da incidencia ambiental na Comunidade Autónoma de Galicia 48.- A lei de protección ambiental de Galicia 49.- A lexislación de estradas estatal e autonómica. Tipoloxía das estradas - réxime xurídico, limitacións e servidumes 50.- A lexislación de augas estatal e autonómica. Extensión do dominio público hirdráulico. Policía de augas.- autorizacións e concesións.51.- A Lei de Contratos do sector público - Clases de contratos - Contrato de obra - Contrato de concesión de obra pública - O anteproxecto de obras - Proxecto de obras - Supervisión dos proxectos - Modificación do contrato - Proxecto complementario - Liquidación final 52.- Decreto 314/2006 de 17 de marzo polo que se aproba o Código técnico da edificación - Obxecto, ámbito, xeneralidades 53.- Código Técnico da Edificación - Seguridade en caso de incendio. (DB-SI) 54.- Código Técnico da Edificación - Seguridade de utilización (DB-SU) 55.- Código Técnico da Edificación - Salubridade (DB+HS) 56.- Condicións acústicas nos edificios - Norma básica da edificación NBE Cº-88. A lei 7/1997 de protección contra a contaminación acústica na Comunidade Galega.57.- Condicións términas nos edificios - Norma básica NBE-CT/79 Regulamento das instalacións términas.58.- Condicións de carácter xeral das instalacións propias dun edificio. Comunicacións aparatos elevadores, condicións sanitarias, climatización.59.- Marco xeral de prevención de riscos laborais. Conceptos - condicións de traballo 60.- A lei de prevención de riscos laborais.- ámbito de aplicación - xeneralidades. O Pino, 14 de xullo de 2009 O ALCALDE - D. Manuel Taboada Vigo -